CELEX: 62016TN0736
Language: lt
Date: 2016-10-20 00:00:00
Title: Byla T-736/16: 2016 m. spalio 20 d. pareikštas ieškinys byloje Amira ir kt./Komisija ir ECB

19.12.2016   
            
            
               LT
            
            
               Europos Sąjungos oficialusis leidinys
            
            
               C 475/21
            
         2016 m. spalio 20 d. pareikštas ieškinys byloje Amira ir kt./Komisija ir ECB
   
   (Byla T-736/16)
   (2016/C 475/31)
   Proceso kalba: anglų
   
      Šalys
   
   
      Ieškovai: Maria Amira (Atėnai, Graikija) ir 15 kitų ieškovų, atstovaujamų advokatų S. Pappas ir I. Ioannidis
   
      Atsakovai: Europos Centrinis Bankas, Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               nurodyti Europos Sąjungai ir (arba) Europos centrinių bankų sistemai (ECBS) kompensuoti ieškinyje nurodytas sumas, atitinkančias žalą, kurią ieškovai patyrė dėl jų neteisėto dalyvavimo pertvarkant Graikijos vyriausybės skolą, nes buvo inicijuotas Bendrų veiksmų sąlygų pertvarkymas,
            
         
               —
            
            
               nepatenkinus šio reikalavimo, nurodyti Sąjungai ir (arba) Europos centrinių bankų sistemai (ECBS) kompensuoti ieškinyje nurodytas sumas, atitinkančias žalą, kurią ieškovai patyrė dėl neteisėto Graikijos viešojo sektoriaus kreditorių neįtraukimo į Graikijos vyriausybės skolos pertvarkymą,
            
         
               —
            
            
               bet kuriuo atveju nurodyti ECB kompensuoti ieškovams ieškinyje nurodytą žalą, kurią jie patyrė dėl neteisėto ECBS neįtraukimo į Graikijos vyriausybės skolos pertvarkymą,
            
         
               —
            
            
               priteisti iš ECB ir (arba) Sąjungos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi penkiais pagrindais.
   
               1.
            
            
               Pirmasis ieškinio pagrindas grindžiamas kaltinimu, kad Sąjunga ir (arba) ECB, ir (arba) ECBS ėmėsi veiksmų viršydami įgaliojimus ir pažeisdami SESV 120-126 straipsnius, 127 straipsnį ir 352 straipsnio 1 dalį.
            
         
               2.
            
            
               Antrasis ieškinio pagrindas grindžiamas kaltinimu, kad ECB ir ECBS veiksmais visų pirma dėl ECBS neįtraukimo į pertvarkymą buvo pažeistas SESV 123 straipsnis.
            
         
               3.
            
            
               Trečiasis ieškinio pagrindas grindžiamas kaltinimu, kad Sąjungos ir (arba) ECB ir ECBS veiksmais buvo pažeista ieškovų teisė į nuosavybę, saugoma pagal Pagrindinių teisių chartijos 17 straipsnį.
            
         
               4.
            
            
               Ketvirtasis ieškinio pagrindas grindžiamas kaltinimu, kad Sąjungos ir (arba) ECB ir ECBS veiksmais buvo pažeistas ieškovų laisvas kapitalo judėjimas, saugomas pagal SESV 63 straipsnį.
            
         
               5.
            
            
               Penktasis ieškinio pagrindas grindžiamas kaltinimu, kad Sąjungos ir (arba) ECB ir ECBS veiksmais buvo pažeista ieškovų teisė į vienodą vertinimą, saugomą pagal Pagrindinių teisių chartijos 20 straipsnį.